cyanic-selkie/wikianc huggingface dataset:
सोमंदारकुड़ी
सोमंदारकुड़ी (Somandarkudi) या सोमंदारगुड़ी (Somandargudi) भारत के तमिल नाडु राज्य के कल्लाकुरिची ज़िले में स्थित एक गाँव है। यह गोमुखी नदी के किनारे बसा हुआ है।
नगला बिरखू गाँव, इगलास (अलीगढ़)
नगला बिरखू इगलास, अलीगढ़, उत्तर प्रदेश स्थित एक गाँव है। यह खैर से टैंटीगाँव मार्ग पर खैर से 14 किलोमीटर दूर है।
भूगोल
इस गाँव की भूमि बहुत उपजाऊ है। सिंचाई की सुविधा अच्छी है। इस गाँव के दोनों ओर हाथरस और माँट ब्रांच गंग नहरें होने के कारण यहाँ का भूमि जल स्तर बहुत ऊपर रहता है। धान, आलू, गेहूँ, जौ, कपास, गन्ना, बाजरा, सरसों आदि फसलें यहाँ बहुतायत में पैदा होती हैं।
जनसांख्यिकी एवं यातायात
गाँव नगला बिरखु बहुत ही प्यारा गांव है यह गाँव अलीगढ़ मथुरा के बॉर्डर पर पड़ता है इस गाँव के लिए खैर से टेंटी गाँव वाले रोड पर जाना होता है और खैर शहर से 14 किलोमीटर और टेंटी गाँव से 14 किलोमीटर पड़ता है यह गाँव खैर और टेंटी गाँव के बिलकुल बीच मे पड़ता है।इस  गाँव के लिए 2 वे रोड है जो 2016 में बना है।
@गाँव की जनसंख्या@ कुल जनसंख्या लगभग 3500 है। यह गाँव मढ़ी और नगरा से जुड़ा हुआ है।यहाँ स्त्री-पुरुष अनुपात 998/1000 है। अधिकतर लोग शिक्षित हैं। सभी लोग हिन्दू धर्म को मानने वाले हैं। सिर्फ एक घर मुसलमान का है।कट्टरपंथी लोगों के लिए यहाँ कोई जगह नहीं हैं। ढकोसलों पर कोई विश्वास नहीं करता और न ही भूत-प्रेत जैसी बातों का कोई अस्तित्व यहाँ है। इस गाँव मे जाट,ब्राह्मण,वैश्य(बनिया),ओड राजपूत, जाटव, नाई,धोबी, धीमर, बढ़ई,मोची,पुजारी(वैरागी) जातिओं के अलावा कुछ घर बाल्मीकियों के भी हैं। यहाँ की भाषा हिन्दी का एक बृजभाषा रूप है।
शिक्षा
गाँव में 3 सरकारी स्कूल है एक प्राथमिक स्कूल और 2 बारहवीं तक है। एक प्राइवेट स्कूल है जो आठवीं तक है।। गाँव में शिक्षा की ओर बहुत ध्यान दिया जाता है। सभी बच्चे नित्य विद्यालय जाते हैं।
अनुभव (1971 फ़िल्म)
अनुभव 1971 में बनी हिन्दी भाषा की फिल्म है। प्रसिद्द निर्देशक बासू भट्टाचार्य द्वारा निर्मित फिल्म जिसमें संजीव कुमार, तनुजा और दिनेश ठाकुर मुख्य भूमिका निभाये| यह निर्देशक की, शहरी जीवनशैली के कारण गृहस्थ जीवन में तनाव को दर्शाता, विश्लेषकत्रय में से है जिसके अन्य फ़िल्में है आविष्कार (1973) और गृहप्रवेश (1979)| आगे चलकर फिल्म जगत में यह एक प्रमुख विषय रहा|
संक्षेप
मीता (तनुजा) व अमर सेन (संजीव कुमार) की शादी के कई साल हो गए पर उनके बच्चे नहीं हुए| अमर को दफ्तरी काम के कारण उन्हें कम समय साथ बिताने मिलता है। एक दिन मीता घर की ज़िम्मेदारी अपने हाथ लिए हरी (ए के हंगल) को छोड़ बाकी नौकरों को छुट्टी देती है। इस तरह उन्हें कुछ समय साथ बिताने मिलता है। इस बीच मीता का पुराना प्रेमी शशिभूषण (दिनेश ठाकुर) उनके जीवन व अमर के दफ्तर में काम पर आजाता है। कहानी के शेष भाग में यह दिखाया गया है के इन परिस्थितियों में अमर और मीता अपनी गृहस्थ जीवन किस तरह सुधारते है।
उदयपुर विधानसभा क्षेत्र (राजस्थान)
उदयपुर विधानसभा क्षेत्र अथवाउदयपुर नगर विधानसभा क्षेत्र राजस्थान में उदयपुर जिले में स्थित विधान सभा क्षेत्र है। यह क्षेत्र उदयपुर लोक सभा निर्वाचन क्षेत्र के अन्तरगत आता है।
विधायक
उदयपुर में सर्वप्रथम 1952 में चुनाव हुए।
रहना है तेरी पलकों की छाँव में
रहना है तेरी पलकों की छाँव में एक भारतीय सोप ओपेरा है जो अगस्त 2009 और सितंबर 2010 के बीच भारत में इमेजिन टीवी पर प्रसारित होता है, जो सप्ताह के दिनों में रात 9 बजे प्रसारित होता है। यह एक अनाथ लड़की सुमन की कहानी है, जो एक संयुक्त परिवार का हिस्सा बनना चाहती है और जल्द ही उसे एक मौका मिल जाता है। यह शो इमेजिन टीवी पर बहुत लोकप्रिय था और इसके कुछ सर्वश्रेष्ठ लक्ष्य रेटिंग अंक (टीआरपी) थे। इसकी जगह गुनाहों का देवता ने ले ली।इसे दंगल टीवी पर दोबारा प्रसारित किया गया था।अब दंगल 2 में प्रसारित हो रहा है। इसका दूसरा सीजन  पलकों की छाँव में 2 धारावाहिक दंगल टीवी पर प्रसारित हुआ।
कहानी
यह एक युवा अनाथ महिला की कहानी है, जिसका परिवार और प्यार पाने का सपना तब सच होता है जब उसे बेहद प्यारे और पारंपरिक संयुक्त परिवार का हिस्सा बनने का मौका मिलता है।
कई मुश्किलों का सामना करने के बाद करण और सुमन की शादी हो जाती है। उनके हनीमून के रास्ते में उनकी कार का ब्रेक फेल हो जाता है। करण सुमन को बाहर निकाल देता है लेकिन खुद को बाहर नहीं निकाल पाता है। कार झरने में गिरती है और करण को मृत मान लिया जाता है। उसके बाद कार्तिक और उसकी नई मंगेतर नंदिनी को छोड़कर पूरा परिवार सुमन से नफरत करने लगता है। लेकिन नंदिनी भी दुश्मन बन जाती है जब वह देखती है कि कार्तिक को सुमन की परवाह है। कार्तिक ने नंदिनी से शादी कर ली। लेकिन उनकी शादी तब टूट जाती है जब नंदिनी का दुष्ट स्वभाव पूरे परिवार के सामने आ जाता है।
इस बीच, सुमन कई परीक्षणों और क्लेशों से गुजरती है। लंबे समय के बाद एक बार फिर ससुराल वालों ने उसे स्वीकार कर लिया है। अब तक, वह और कार्तिक प्यार में हैं। परिवार के आशीर्वाद से उनकी शादी होती है। तभी, करण वापस जीवित आता है। जब उसे कार्तिक के साथ सुमन की दोबारा शादी के बारे में पता चलता है, तो वह बहुत गुस्से में होता है। वह उनके रिश्ते को तोड़ने की कोशिश करता है लेकिन असफल रहता है। बाद में, करण पारो नाम की एक युवती से शादी करता है और उससे खुश होता है।
किस्मत ने सुमन पर एक और चाल चली। सुमन के ससुर से संबंधित एक युवा विधवा परिवार के साथ रहने आती है। यह महिला कार्तिक की ओर आकर्षित है। वह यह प्रकट करती है कि उसने एक दवा के प्रभाव में उसकी विनम्रता को भंग कर दिया है। फिर वह अपने बच्चे की उम्मीद करने का नाटक करती है। कार्तिक को यह वादा करने के लिए मजबूर किया जाता है कि वह उससे शादी करेगा। महिला ने सुमन का अपहरण कर उसकी हत्या कर दी। हालाँकि, सुमन की आत्मा वापस आती है, और दुनिया छोड़ने से पहले अपने हत्यारे को बेनकाब कर देती है। सुमन को खोने से कार्तिक और उनका परिवार दुखी है। कुछ साल बाद, परिवार में एक और सुमन है - करण और पारो की छोटी बेटी। लेकिन कार्तिक की जिंदगी में जो खालीपन है वो अभी भी भरा हुआ है.
विभावरी देशपांडे
विभावरी देशपांडे भारतीय फिल्म अभिनेत्री हैं जो मराठी फिल्म उद्योग में काम करती हैं।
लेखिका और निर्देशिका
विभावरी ने अपने करियर की शुरुआत कॉलेज ड्रामा में अभिनय और पर्दे के पीछे के कार्य से की। उन्होंने राष्ट्रीय नाट्य विद्यालय, दिल्ली द्वारा आयोजित विभिन्न पाठ्यक्रमों और विख्यात रंगमंच व्यक्तित्व सत्यदेव दुबे द्वारा आयोजित कार्यशालाओं में भी भाग लिया। नाटकों के लिए काम करने के दौरान, उन्होंने मुख्य रूप से लेखन विभाग में पर्दे के पीछे के कार्य किये। उन्होंने स्टार प्रवाह पर प्रसारित होने वाला मराठी टीवी धारावाहिक अग्निहोत्र के लिए भी संवाद लिखे हैं।
अभिनय
बाद में उन्होंने कुछ हिन्दी फिल्मों में अभिनय किया। उनका बड़ा काम 2009 में आया जब उन्होंने फिल्म हरिश्चंद्राची फैक्ट्री में भारतीय सिनेमा के पितामह दादा साहेब फाल्के की पत्नी सरस्वती फाल्के की ऐतिहासिक भूमिका निभाई। विभावरी की भूमिका सहयोगी पत्नी की थी जिसने भारत की पहली पूर्ण लंबाई वाली फीचर फिल्म राजा हरिश्चन्द्र बनाने की दिशा में अपने पति की मदद की। उन्हें सरस्वती की भूमिका के लिए मिफ्ता द्वारा सर्वश्रेष्ठ अभिनेत्री का पुरस्कार भी मिला। 2010 में, उन्होंने फिल्म नटरंग में, गुना की पत्नी, द्वारका की भूमिका निभाई। आनंद यादव के इसी नाम के उपन्यास पर आधारित, द्वारका का किरदार एक पत्नी का था, जो तमाशा में अपने पति की भागीदारी को नापसंद करती है। 2011 में, विभावरी ने महान मराठी गायक और मंच अभिनेता, बालगंधर्व की पत्नी की एक और ऐतिहासिक भूमिका निभाई। फिल्म में उनकी भूमिका बालगंधर्व की प्रमुख शीर्षक भूमिका का समर्थन करती है। बालगंधर्व ने महिलाओं के अभिनय नहीं करने पर थिएटर में महिला भूमिकाएं निभाईं थी।
पारनेरा
पारनेरा (Parnera) भारत के गुजरात राज्य के वलसाड ज़िले में स्थित एक नगर है। नगर के समीप पारनेरा पहाड़ी है।
आरामशाह
आरामशाह दिल्ली सल्तनत में गुलाम वंश का शासक था और वो कुतुबुद्दीन ऐबक के बाद सत्तासीन हुआ था। कुतुबुद्दीन की मृत्यु के बाद लाहौर के अमीरों ने जल्दबाजी में उसे दिल्ली का शासक बना दिया पर वो अयोग्य निकला। आरामशाह की हत्या कर इल्तुतमिश शासक बना। इसने लाहौर से राजधानी स्थानांतरित करके दिल्ली लाया। आरामशाह (1210) ने केेवल छ: महीने तक ही राज किया । NOTE जनवरी 1211 में जुद का युद्ध आराम शाह v ईल्तुतमिस के जीता था
हंगामा (2003 फ़िल्म)
हंगामा 2003 में बनी हिन्दी भाषा की कॉमेडी फ़िल्म है। इसका निर्देशन प्रियदर्शन ने किया। इसमें परेश रावल, आफ़ताब शिवदासानी, अक्षय खन्ना और रिमी सेन हैं। यह प्रियदर्शन की 1984 की मलयालम फिल्म की रूपांतर थी।
संक्षेप
वहीं, जीतू (अक्षय खन्ना) अपना एक कंपनी खोलना चाहते रहता है, पर उसे पैसों की जरूरत होती है। वो अपने पिता से जब पैसे मांगता है, तो उसका पिता उसे मना तो करता ही है, साथ ही पैसों के लिए चोरी, डकेती या लूटपाट करने का आइडिया भी देता है। वो जब अपनी परेशानी अपने दोस्त अनिल (संजय नार्वेकर) को बताता है तो वो कहता है कि अमीर बनने का सबसे आसान तरीका किसी पैसे वाले इंसान की बेटी से शादी करना है। वो बताता है कि वो इस कारण ही कचरासेठ (शक्ति कपूर) की बेटी से शादी करने वाला है। वो अपने आप को अमीर दिखाने के लिए राधेश्याम तिवारी का बेटा बन जाता है और उस घर के नौकर, पांडु के साथ मिल कर ये खेल खेलता है। इस तरह कचरासेठ की बेटी के साथ उसकी सगाई हो जाती है। उसे लगता है कि शादी के बाद उसकी सच्चाई पता लगने पर उसका ससुर कुछ नहीं करेगा। वहीं अपने पिता के कहे अनुसार, जीतू अपने ही घर चोरी कर लेता है और इलेक्ट्रॉनिक्स की दुकान खोल लेता है।
स्टार प्लस द्वारा प्रसारित कार्यक्रमों की सूची
यह भारतीय टेलीविजन चैनल स्टार प्लस द्वारा वर्तमान और पूर्व में प्रसारित श्रृंखलाओं की सूची है।
हंगामा (2003 फ़िल्म)
संक्षेप
करोड़पति व्यापारी, राधेश्याम तिवारी (परेश रावल) गाँव में अपनी पत्नी अंजलि तिवारी (शोमा आनंद) के साथ गाँव की जिंदगी गुजारते रहता है। वो कुछ दिन शहर में गुजारने का फैसला करता है। जब पांडु को ये बात पता चलती है तो उसके तोते उड़ जाते हैं, और वो अनिल से भागने और कचरासेठ को शादी टालने के लिए कोई बहाना बनाने कहता है।
जब राधेश्याम मुंबई आता है तो नौकरी के तलाश में अंजलि उसके घर आती है, पर उसकी पत्नी उसे काम पर नहीं रखती, और वो राधेश्याम के वापस लौटने का इंतजार करते रहती है, कि तभी जीतू वहाँ आता है, उसे लगता है कि अंजलि उसकी बेटी है।
नौकरी न मिलने पर वो नौकरी की तलाश में जीतू के दुकान में आ जाती है, वो उसे तिवारी की बेटी सोच कर नौकरी में रख लेता है और सच्चाई पता लगने पर नौकरी हाथ से चले जाने के डर के कारण वो भी झूठ कायम रखती है। जीतू उसे कई बार तिवारी के घर छोड़ने जाते रहता है और कभी कभी उसके बारे में तिवारी से भी पुछने लगता है। तिवारी को लगने लगता है कि उसकी बीवी अंजलि और जीतू के बीच चक्कर चल रहा है, और वहीं उसकी पत्नी को लगता है कि उसके पति का किसी लड़की के साथ चक्कर चल रहा है।
नंदू को अंजलि से प्यार हो जाता है। इसी दौरान अंजलि को घर से खत मिलता है, जिसमें लिखा होता है कि कर्जदार का बेटा, राजा (राजपाल यादव) मुंबई आ रहा है। राजा अगले ही दिन आ जाता है और नंदू उसे अंजलि से मिलने से रोकने के लिए भोलु की मदद से राजा को डराने लगता है। राजा डर कर शहर छोड़कर भागने की सोचने लगता है।
पांडु और अनिल के फरार होने के बाद कचरा सेठ कई बार तिवारी के घर आता है और उससे उसके बेटे के बारे में पूछता है। तिवारी उससे कहता है कि उनका एक ही बेटा है, जो लंदन में पढ़ता है। उससे परेशान हो कर वो अपने बेटे को भी बुला लेता है, पर अब कचरासेठ उससे कहता है कि वो उसके दूसरे बेटे के बारे में बोल रहा है, इससे उन पति-पत्नी के बीच झगड़ा और बढ़ जाता है।
अब जीतू आ कर सीधे सीधे तिवारी से उसकी पत्नी, अंजलि का शादी के लिए हाथ मांगता है। वहीं कचरासेठ उसके लापता बेटे का पता पूछते रहता है। इसी दौरान नंदू की मकान मालकिन का दिल नंदू पे आ जाता है। बाद में सभी के सामने सारी सच्चाई आ जाती है।
अंत में जीतू और नंदू, दोनों ही अंजलि से प्यार का इकरार करते हैं, अब उसे दोनों में से किसी एक को चुनना होता है। वो कागज में उन दोनों का नाम लिख कर एक चिट उठाने कहती है। वो चिट जीतू उठाता है, उसमें नंदू लिखा होता है। इसके बाद नंदू और अंजलि जाते रहते हैं। जीतू वहाँ पड़े चिट को उठाता है तो उसमें फिर नंदू का नाम निकलता है, वो उसे भाग्यशाली समझ कर कुछ और चिट निकालता है, पर सभी में उसे नंदू ही लिखा मिलता है। वो समझ जाता है कि अंजलि को सिर्फ नंदू से प्यार है। वो उन दोनों को चिल्ला कर रोकता है और इशारे से बधाई देता है।
नगला मधू गाँव, इगलास (अलीगढ़)
नगला मधू इगलास, अलीगढ़, उत्तर प्रदेश स्थित एक गाँव है।
सुरेंद्र सिंह जाड़ावत
सुरेंद्र सिंह जाड़ावत एक भारतीय राजनीतिज्ञ और राजस्थान विरासत संरक्षण और संवर्धन प्राधिकरण के वर्तमान अध्यक्ष हैं। वर्तमान में, वह अशोक गहलोत मंत्रालय में राज्य मंत्री हैं । उन्होंने 1998-2003 और 2008-2013 के बीच राजस्थान विधान सभा में चित्तौड़गढ़ का भी प्रतिनिधित्व किया है। वे अखिल भारतीय कांग्रेस कमेटी के सदस्य हैं।
राजनीति
जाड़ावत ने चित्तौड़गढ़ ज़िले के एनएसयूआई अध्यक्ष के रूप में विश्वविद्यालय की राजनीति में अपना राजनीतिक जीवन शुरू किया। एक युवा व्यक्ति के रूप में, वह 1979 में चित्तौड़गढ़ की यात्रा के दौरान इंदिरा गांधी से मिले, जब उन्होंने इंदिरा के कारवां के लिए 100 बाइक एस्कॉर्ट का नेतृत्व किया। वे 1998-2003 और 2008-2013 के बीच चित्तौड़गढ़ से विधायक बने। उन्होंने 2018 में भी विधानसभा चुनाव लड़ा था।
उन्होंने भाजपा पर विकास कार्यों को पूरा नहीं करने का आरोप लगाया। उन्होंने विकास के मुद्दे पर भाजपा विधायकों को चुनौती देते हुए कहा कि पिछली भाजपा सरकार ने चित्तौड़गढ़ मेडिकल कॉलेज के मुद्दे को ठंडे बस्ते में डाल दिया था। इसे मुख्यमंत्री अशोक गहलोत ने बजट में फिर से शामिल किया और मेडिकल कॉलेज अब उद्घाटन के चरण में पहुंच गया है
अभयपुर घाट पर अध्यक्ष व राज्य मंत्री जाड़ावत ने 7 करोड़ की परियोजनाओं का लोकार्पण किया। उनकी उपस्थिति में भाजपा के कई सदस्य मंत्रीजी से झंडा प्राप्त करते हुए कांग्रेस में शामिल हो गए। जाड़ावत और गहलोत की योजनाओं का असर अभयपुर की ग्राम पंचायत में भाजपा के 2 लाख कार्यकर्ताओं पर पड़ा। उनके द्वारा गांवों में विकास के लिए करोड़ों रुपये खर्च किए गए हैं, जिससे भाजपा के सदस्य कांग्रेस की ओर बढ़ रहे हैं।
राजस्थान राज्य धरोहरण संरक्षण एवं प्रोन्नति प्राधिकरण के अध्यक्ष
फरवरी 2022 में, जाड़ावत ने राजस्थान विरासत संरक्षण और संवर्धन प्राधिकरण (आरएचसीपीए) के अध्यक्ष के रूप में कार्यभार संभाला।  उन्हें मुख्यमंत्री अशोक गहलोत ने राज्य मंत्री का दर्जा दिया था।
सुरेंद्र सिंह जाड़ावत ने अपनी प्राथमिकताओं को रेखांकित किया है जिसमें चल रही परियोजनाओं को पूरा करना, चित्तौड़गढ़, देशनोक, अंगद बाओजी और मां शबरी में किलों और पैनोरमा में विकास कार्यों से संबंधित समयबद्ध परियोजनाओं की समीक्षा करना और उन्हें लागू करना और काम में तेजी लाने के लिए समर्पित अधिकारियों को सुनिश्चित करना शामिल है।.
राज्य मंत्री जाड़ावत ने 14 अप्रैल को बेड़छ पुलिया पुल का नाम बाबा साहब के नाम पर रखने की घोषणा की और कहा कि कांग्रेस प्रगति सुनिश्चित करने के लिए समाज के सभी वर्गों के साथ काम करने के लिए प्रतिबद्ध है.
जाड़ावत ने ग्रामीण क्षेत्रों के बच्चों के लिए चित्तौड़गढ़ के गांवों में अंग्रेजी माध्यम के स्कूल खोलने के अपने उद्देश्य पर चर्चा की। घोषणा की कि सभी स्कूलों में पुनर्निर्मित सुविधाएं और खेल होंगे। इस मौके पर उन्होंने चिकसी में खेल के मैदान के लिए ग्राम डीएफएम फंड से 50 लाख रुपये स्वीकृत किए ।
जनवरी 2023 में, सुरेंद्र सिंह जाड़ावत ने राजस्थान के सीएम अशोक गहलोत द्वारा 4 करोड़ रुपये के साथ स्वीकृत केसरी सिंह बारहठ के सम्मान में एक पैनोरमा बनाने की योजना की घोषणा की। इसे चिह्नित करने के लिए स्थानीय अधिकारियों के साथ भूमि का एक सर्वेक्षण किया गया है, और जल्द ही काम शुरू हो जाएगा।
सदौ बाह
सदौ बाह （Sadou Bah), एक फ्रांसीसी अभिनेता और मॉडल है जो अमेरिका में स्थित है। सदौ को पेरिस के कई फैशन शो के साथ-साथ 2019 की फिल्म 'बैड इंपल्स' और 2021 की फिल्म 'द रनर' में अपनी उपस्थिति के लिए जाना जाता है।
प्रारंभिक चोली
साडू वास का जन्म 1996 में टिम्बी टोनी, शशगिनीआशच में हुआ था. वह एक निम्न-मध्यम-वर्गीय परिवार में पले-बढ़े, जहाँ उनके पिता एक कॉलेज के प्रोफेसर के रूप में काम करते थे, और उनकी माँ ने नर्सिंग होम और रेस्तरां में नौकरी की। जब सदौ 11 साल का था, तो उसे अपने चाचा और चाची के साथ रहने के लिए कोनाक्री ले जाया गया। उनके चाचा और चाची ने एक सफल व्यवसाय चलाया और उन्हें एक आरामदायक जीवन दिया, इस जीवन शैली ने सदौ को अपने जीवन में आगे बढ़ने के लिए प्रेरित किया।
कॉनक्री से लौटने पर, सदौ ने खुद को उसी जीवन के निर्माण के लिए समर्पित कर दिया, जो उन्होंने कॉनक्री में खुद को अध्ययन में शामिल करके देखा था। बाद में उन्होंने एमबोर में अपनी हाई स्कूल की शिक्षा पूरी की और फिर विभिन्न प्रयासों के बाद, अंत में फ्रांस के लिए अपना वीज़ा प्राप्त किया, जहाँ उन्होंने स्नातक की पढ़ाई पूरी की और 20 साल की उम्र में एक कंप्यूटर तकनीशियन बन गए। सदौ को रियल एस्टेट और पोल्ट्री फार्म व्यवसाय में शामिल होने के लिए एक उद्यमी के रूप में भी जाना जाता है, जहां उन्होंने कई परियोजनाओं में निवेश किया है और उनमें से हजारों को बनाया है। वह वर्तमान में फिल्म उद्योग में काम करने के साथ-साथ एक बहुत ही सफल ब्रायलर व्यवसाय चला रहे हैं.
करियर
सदौ ने कॉलेज के ठीक बाद काम करना शुरू किया और यहां तक कि अपने कौशल को और बेहतर बनाने के लिए फेसबुक, माइक्रोसॉफ्ट और गूगल सहित कई GAFAM सेमिनारों में भाग लिया। उन्होंने अपनी शिक्षा को बनाए रखा और अपने पूरे करियर में डिजिटल उद्योग में एक दर्जन पेशेवर प्रमाणपत्र प्राप्त किए, और कंपनी में शामिल होने के दो साल से भी कम समय में उन्हें Microsoft क्लाउड सलाहकार के पद पर पदोन्नत किया गया। सदौ ने सिर्फ 23 साल की उम्र में अमेज़न में इंजीनियरिंग की नौकरी की। कुछ ही समय बाद, उन्होंने एक अभिनेता के रूप में करियर बनाने के लिए इस्तीफा दे दिया और राज्यों में चले गए। उन्होंने उद्योग में कई फिल्मों में काम किया लेकिन उनमें से दो में चित्रित किया गया - बैड इंपल्स (2019) और द रनर (2021)
पेल्टन टरबाइन
पेल्टन व्हील (Pelton wheel) अथवा पेल्टन टर्बाइन (Pelton Turbine) आवेग-वाली जल टरबाइन होती है जिसका अन्वेषण अमेरिकी अन्वेषक लेस्टर एलन पेल्टन ने 1870 के दशक में किया था।
केतु
केतु (प्रतीक: ) भारतीय ज्योतिष में उतरती लूनर नोड को दिया गया नाम है। केतु एक रूप में स्वरभानु नामक दानव  के सिर का धड़ है। यह सिर समुद्र मन्थन के समय मोहिनी रूपी भगवान विष्णु ने काट दिया था। यह एक छाया ग्रह है। माना जाता है कि इसका मानव जीवन एवं पूरी सृष्टि पर अत्यधिक प्रभाव रहता है। कुछ मनुष्यों के लिये ये ग्रह ख्याति पाने का अत्यंत सहायक रहता है। केतु को प्रायः सिर पर कोई रत्न या तारा लिये हुए दिखाया जाता है, जिससे रहस्यमयी प्रकाश निकल रहा होता है।
केतु की स्थिति
भारतीय ज्योतिष के अनुसार राहु और केतु, सूर्य एवं चंद्र के परिक्रमा पथों के आपस में काटने के दो बिन्दुओं के द्योतक हैं जो पृथ्वी के सापेक्ष एक दुसरे के उलटी दिशा में (१८० डिग्री पर) स्थित रहते हैं। चुकी ये ग्रह कोई खगोलीय पिंड नहीं हैं, इन्हें छाया ग्रह कहा जाता है। सूर्य और चंद्र के ब्रह्मांड में अपने-अपने पथ पर चलने के कारण ही राहु और केतु की स्थिति भी साथ-साथ बदलती रहती है। तभी, पूर्णिमा के समय यदि चाँद केतु (अथवा राहू) बिंदु पर भी रहे तो पृथ्वी की छाया परने से चंद्र ग्रहण लगता है, क्योंकि पूर्णिमा के समय चंद्रमा और सूर्य एक दुसरे के उलटी दिशा में होते हैं। ये तथ्य इस कथा का जन्मदाता बना कि "वक्र चंद्रमा ग्रसे ना राहू"। अंग्रेज़ी या यूरोपीय विज्ञान में राहू एवं केतु को क्रमशः उत्तरी एवं दक्षिणी लूनर नोड कहते हैं।
ज्योतिष में
हिन्दू ज्योतिष में केतु अच्छी व बुरी आध्यात्मिकता एवं पराप्राकृतिक प्रभावों का कार्मिक संग्रह का द्योतक है। केतु विष्णु के मत्स्य अवतार से संबंधित है। केतु भावना भौतिकीकरण के शोधन के आध्यात्मिक प्रक्रिया का प्रतीक है और हानिकर और लाभदायक, दोनों ही ओर माना जाता है, क्योंकि ये जहां एक ओर दुःख एवं हानि देता है, वहीं दूसरी ओर एक व्यक्ति को देवता तक बना सकता है। यह व्यक्ति को आध्यात्मिकता की ओर मोड़ने के लिये भौतिक हानि तक करा सकता है। यह ग्रह तर्क, बुद्धि, ज्ञान, वैराग्य, कल्पना, अंतर्दृष्टि, मर्मज्ञता, विक्षोभ और अन्य मानसिक गुणों का कारक है। माना जाता है कि केतु भक्त के परिवार को समृद्धि दिलाता है, सर्पदंश या अन्य रोगों के प्रभाव से हुए विष के प्रभाव से मुक्ति दिलाता है। ये अपने भक्तों को अच्छा स्वास्थ्य, धन-संपदा व पशु-संपदा दिलाता है। मनुष्य के शरीर में केतु अग्नि तत्व का प्रतिनिधित्व करता है। ज्योतिष गणनाओं के लिए केतु को कुछ ज्योतिषी तटस्थ अथवा नपुंसक ग्रह मानते हैं जबकि कुछ अन्य इसे नर ग्रह मानते हैं। केतु स्वभाव से मंगल की भांति ही एक क्रूर ग्रह हैं तथा मंगल के प्रतिनिधित्व में आने वाले कई क्षेत्रों का प्रतिनिधित्व केतु भी करता है। यह ग्रह तीन नक्षत्रों का स्वामी है: अश्विनी, मघा एवं मूल नक्षत्र। यही केतु जन्म कुण्डली में राहु के साथ मिलकर कालसर्प योग की स्थिति बनाता है।
केतु के अधीन आने वाले जातक जीवन में अच्छी ऊंचाइयों पर पहुंचते हैं, जिनमें से अधिकांश आध्यात्मिक ऊंचाईयों पर होते हैं। केतु की पत्नी सिंहिका और विप्रचित्ति में से एक के एक सौ एक पुत्र हुए जिनमें से राहू ज्येष्ठतम है एवं अन्य केतु ही कहलाते हैं।
कुण्डली में केतु
जातक की जन्म-कुण्डली में विभिन्न भावों में केतु की उपस्थिति भिन्न-भिन्न प्रभाव दिखाती हैं।
व्यपगत का सिद्धान्त
व्यपगत का सिद्धान्त या हड़प नीति (अँग्रेजी: The Doctrine of Lapse, 1848-1856)।पैतृक वारिस के न होने की स्थिति में सर्वोच्च सत्ता कंपनी के द्वारा अपने अधीनस्थ क्षेत्रों को ब्रिटिश साम्राज्य में मिलाने की नीति व्यपगत का सिद्धान्त या हड़प नीति कहलाती है। यह परमसत्ता के सिद्धान्त का उपसिद्धांत था, जिसके द्वारा ग्रेट ब्रिटेन ने भारतीय उपमहाद्वीप के शासक के रूप में अधीनस्थ भारतीय राज्यों के संचालन तथा उनकी उत्तराधिकार के व्यवस्थापन का दावा किया।
यह विस्तारवादी नीति थी। कंपनी के गवर्नर जनरलों ने भारतीय राज्यों को अंग्रेजी साम्राज्य में मिलाने के उद्देश्य से कई नियम बनाए। उदाहरण के लिये, किसी राजा के निःसंतान होने पर उसका राज्य ब्रिटिश साम्राज्य का हिस्सा बन जाता था। राज्य हड़प नीति के कारण भारतीय नरेशों में बहुत असंतोष पैदा हुआ था। 1857 में हुए ब्रिटिश शासन के खिलाफ भारतीय प्रतिरोध को जन्म देने में इस नीति की महत्वपूर्ण भूमिका थी।डलहौजी ने इस सिद्धान्त पर कार्य किया कि जिस प्रकार भी संभव हो सके,ब्रिटिश साम्राज्य का विस्तार किया जाए
मापदण्ड
हिन्दू कानून के अनुसार, कोई व्यक्ति या शासक, जिसका स्वाभाविक उत्तराधिकारी नहीं है, किसी व्यक्ति को गोद ले सकता है, जिसे उसके बाद पुत्र के सभी व्यक्तिगत और राजनीतिक अधिकार मिल जाएँगे। लॉर्ड डलहौजी ने ऐसे दत्तक ग्रहण को मंजूरी देने एवं आश्रित राज्यों के मामले में दत्तक की अनुपस्थिति में अपने विवेकानुसार कार्यवाई करने के परम अधिकारों पर ज़ोर दिया। व्यावहारिक तौर पर इसका मतलब अंतिम क्षण के दत्तक ग्रहण को अस्वीकृत करना तथा स्वाभाविक या दत्तक उत्तराधिकारी न होने पर राज्यों का विलय था, क्योंकि लॉर्ड डलहौजी का मानना था कि पूर्वी के बजाय पश्चिमी शासन बेहतर है और जहां संभव हो इन्हें लागू करना चाहिए।
राज्यों का विलय
स्वाभाविक या दत्तक न होने के कारण सतारा, जैतपुर-संभलपुर, बघाट	, उदयपुर	, झाँसी	, नागपुर	, करौली		 राज्यों का विलय कर दिया गया।
व्यपगत सिद्धान्त के अनुसार विलय किया गया प्रथम राज्य सतारा था। सतारा के राजा अप्पा साहब ने अपनी मृत्यु के कुछ समय पूर्व ईस्ट इण्डिया कम्पनी की अनुमति के बिना एक 'दत्तक पुत्र' बना लिया था। लॉर्ड डलहौज़ी ने इसे आश्रित राज्य घोषित कर इसका विलय कर लिया। 'कामन्स सभा' में जोसेफ़ ह्नूम ने इस विलय को 'जिसकी लाठी उसकी भैंस' की संज्ञा दी थी। इसी प्रकार संभलपुर के राजा नारायण सिंह, झांसी के राजा गंगाधर राव और नागपुर के राजा रघुजी तृतीय के राज्यों का विलय क्रमशः 1849 ई., 1853 ई. एवं 1854 ई. में उनके पुत्र या उत्तराधिकारी के अभाव में किया गया। उन्हें दत्तक पुत्र की अनुमति नहीं दी गयी। लॉर्ड डलहौज़ी ने उपाधियों तथा पेंशनों पर प्रहार करते हुए 1853 ई. में कर्नाटक के नवाब की पेंशन बंद करवा दी। 1855 ई. में तंजौर के राजा की मृत्यु होने पर उसकी उपाधि छीन ली। डलहौज़ी मुग़ल सम्राट की भी उपाधि छीनना चाहता था, परन्तु सफल नहीं हो सका। उसने पेशवा बाजीराव द्वितीय की 1853 ई. में मृत्यु होने पर उसके दत्तक पुत्र नाना साहब को पेंशन देने से मना कर दिया। उसका कहना था कि पेंशन पेशवा को नहीं, बल्कि बाजीराव द्वितीय को व्यक्तिगत रूप से दी गयी थी। हैदराबाद के निज़ाम का कर्ज़ अदा करने में अपने को असमर्थ पाकर 1853 ई. में बरार का अंग्रेज़ी राज्य में विलय कर लिया गया। 1856 ई. में अवध पर कुशासन का आरोप लगाकर लखनऊ के रेजीडेन्ट आउट्रम ने अवध का विलय अंग्रेज़ी साम्राज्य में करवा दिया, उस समय अवध का नवाब 'वाजिद अली शाह' था।
सन 1849 में लार्ड डलहोजी की घोषणा के अनुसार बहादुर शाह ज़फ़र के उत्तराधिकारी को ऐतिहासिक लाल किला छोड़ना पडेगा और शहर के बाहर जाना होगा और सन 1856 में लार्ड कैन्निग की घोषणा कि बहादुर शाह ज़फ़र के उत्तराधिकारी राजा नहीं कहलायेंगे ने मुगलों को कंपनी के विद्रोह में खडा कर दिया।
न्यूज़ीलैण्ड का राजतंत्र
न्यूज़ीलैण्ड का राजतंत्र, न्यूज़ीलैण्ड  की संवैधानिक राजतंत्र है। न्यूज़ीलैण्ड के एकाधिदारुक को  न्यूज़ीलैण्ड  और यूनाइटेड किंगडम समेत कुल १५ प्रजाभूमियों, का सत्ताधारक एकराजीय संप्रभु होने का गौरव प्राप्त है। वर्तमान सत्ता-विद्यमान शासक, 8 सितंबर वर्ष 2022 से महाराजा चार्ल्स तृतीय हैं। अन्य राष्ट्रमण्डल देशों के सामान ही न्यूज़ीलैण्ड की राजनीतिक व्यवस्था वेस्टमिंस्टर प्रणाली पर आधारित है, जिसमें राष्ट्रप्रमुख का पद नाममात्र होता है, और वास्तविक प्रशासनिक शक्तियां शासनप्रमुख पर निहित होती हैं।  न्यूज़ीलैण्ड  सैद्धांतिक रूप से एक राजतंत्र है, और न्यूज़ीलैण्ड के शासक के पदाधिकारी इसके राष्ट्रप्रमुख होते हैं, हालाँकि शासक की सारी संवैधानिक शक्तियों का अभ्यास, उनके प्रतिनिधि के रूप में,  न्यूज़ीलैण्ड के गवर्नर-जनरल करते हैं। अधिराट् यदी स्त्री हो तो उन्हें " न्यूज़ीलैण्ड की रानी" के नाम हे संबोधित किया जाता है, और एक पुरुष अधिराट् को " न्यूज़ीलैण्ड के राजा" के नाम से संबोधित किया जाता है।
व्युत्पत्ति
न्यूज़ीलैण्ड में राजतंत्र की ऐतिहासिक पृष्ठभूमि, ब्रिटिश औपनिवेशिकता में है, जब १८वीं सदी में ब्रिटेन ने अपने साम्राज्य का विस्तार किया और विश्व के विभिन्न कोनों में अपने उपनिवेश स्थापित किया। धीरे-धीरे इन उपनिवेशों को अपनी प्रशासन पर संप्रभुता प्रदान कर दी गई, और वेस्टमिंस्टर की संविधि, 1931 द्वारा इन सारे राज्यों को राष्ट्रमण्डल के अंदर, पूर्णतः समान पद दे दिया गया था। जो पूर्व उपनिवेश, ब्रिटिश शासक को आज भी अपना शासक मानते है, उन देशों को राष्ट्रमण्डल प्रजाभूमि या राष्ट्रमण्डल प्रदेश कहा जाता है। इन अनेक राष्ट्रों के चिन्हात्मक समानांतर प्रमुख होने के नाते, ब्रिटिश एकराट् स्वयं को राष्ट्रमण्डल के प्रमुख के ख़िताब से भी नवाज़ते हैं। हालांकि शासक को आम तौरपर ब्रिटिश शासक के नाम से ही संबोधित किया जाता है, परंतु सैद्धान्तिक तौर पर सारे राष्ट्रों का संप्रभु पर सामान अधिकार है, तथा राष्ट्रमण्डल के तमाम देश एक-दुसरे से पूर्णतः स्वतंत्र और स्वायत्त हैं।
राजपरिवार
संप्रभु के परिवार के सबसे करीबी सदस्यों के समूह को कहाजाता है। हालाँकि, ऐसा कोई दृढ़ नियम या विधान नहीं है, जो यह सुनियोजित करता हो की किन व्यक्तियों को इस विशेष समूह में रखा जाए, नाही कोई ऐसा विधान है जो राजपरिवार को विस्तृत रूप से परिभाषित करता हो। आम तौर पर ब्रिटेन के उन व्यक्तियों को जिनपर हिज़/हर मैजेस्टी(HM) या हिज़/हर रॉयल हाइनेस (HRH) का संबोधन रखते हैं, को आम तौर पर राजपरिवार का सदस्य माना जाता है। राजपरिवार में केवल संप्रभु को ही संवैधानिक कर्तव्य व पद प्राप्त हैं। संप्रभु और उसके तत्काल परिवार के सदस्य देश के विभिन्न आधिकारिक, औपचारिक और प्रतिनिधित्वात्मक कार्यों का निर्वाह करते हैं।
उत्तराधिकार
राष्ट्रमण्डल प्रदेशों के बीच का संबंध इस प्रकार का है की उत्तराधिकार को अनुशासित करने वाले किसी भी बिधान का सारे देशों की एकमत स्वीकृति आवश्यक है। यह बाध्यता वेस्टमिंस्टर की संविधि, १९३१ द्वारा लागु की गयी थी। सिंघासन पर उत्तराधिकार, विभिन्न ऐतिहासिक संविधिओं द्वारा अनुशासित है। ऐतिहासिक रूप से उत्तराधिकार को पुरुष-वरियति सजातीय ज्येष्ठाधिकार के सिद्धान्त द्वारा अनुशासित किया जाता रहा है, जिसमे पुत्रों को ज्येष्ठ पुत्रियों पर प्राथमिकता दी जाती रही है, तथा एक ही लिंग के ज्येष्ठ संतानों को पहली प्राथमिकता दी जाती है। उत्तराधिकार संबंधित नियम केवल संसदीय अधिनियम द्वारा परिवर्तित किये जा सकते हैं, जिन्हें सारे प्रजाभूमियों की स्वीकृति समेत पारित होना अनिवार्य है। २०११ में राष्ट्रमण्डल की बैठक में ब्रिटिश प्रधानमंत्री डेविड कैमरून ने यह घोषणा की थी कि तमाम राष्ट्रमण्डल प्रदेश पुरुष प्राथमिकता की परंपरा को समाप्त करने के लिए राज़ी हो गए हैं, तथा भविष्य के शासकों पर कैथोलिक व्यक्तियों से विवाह करने पर रोक को भी रद्द करने पर सब की स्वीकृति ले ली गयी थी। परंतु क्योंकि ब्रिटिश अधिराट् चर्च ऑफ़ इंग्लैंड के प्रमुख भी होते हैं, अतः कैथोलिक व्यक्तियों को सिंघासन उत्तराधिकृत करने पर रोक लगाने वाले विधान को यथास्त रखा गया है। इस विधेयक को २३ अप्रैल २०१३ को शाही स्वीकृति मिली, तथा सारे राष्ट्रमण्डल प्रदेशों में सम्बंधित विथान पारित होने के पश्चात् मार्च २०१५ को यह लागू हुआ। सिंघासन का कोई उत्तराधिकारी, स्वेच्छा से अपना उत्तराधिकार त्याग नहीं कर सकता है।
वित्त
न्यूज़ीलैण्ड की सरकार संप्रभु, राजपरिवार या देश के बाहर स्थित शाही निवासों के रखरखाव के समर्थन हेतु किसी भी प्रकार की आर्थिक सहायता नहीं प्रदान करती है। हालांकि, संप्रभु या शाही परिवार के दौरे के समय आने वाले खर्चों का प्रभार सरकार उठाती है। इसके अलावा, गवर्नर-गवर्नर-जनरल के आधिकारिक खर्चे भी सरकार उठाती है।
कार्यपद के कर्तव्य
सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा कार्यान्वित करने के लिए बाध्य हैं। अतः अन्य राष्ट्रमण्डल प्रजाभूमियों के समान ही, यह एक संसदीय सम्राज्ञता है। संसदीय शासक होने के नाते, शासक के सारे संवैधानिक अधिकार, निष्पक्ष तथा गैर-राजनैतिक कार्यों तक सीमित हैं, जो सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। जबकि राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।
बोकारो जिला
बोकारो ज़िला भारत के झारखण्ड राज्य का एक जिला है। इसका मुख्यालय बोकारो है। ज़िला अपने उद्योगों और पर्यटन स्थलों के लिए देश-विदेश में जाना जाता है। फिर भी जिले का एक हिस्सा है लाल गलियारे की हिन्सा से ग्रसित रहा है।
गठन
1991 में धनबाद ज़िले के दो ब्लॉक और गिरिडीह ज़िले के छह ब्लॉक को मिलकर इसकी स्थापना की गई थी।
उद्योग
बोकारो जिला भारत का एक माहतवापुरन औद्योगिक जिला है। बोकारो अपने इस्पात संयंत्र के लिए प्रसिद्ध है, जो कि एशिया में सबसे बड़ा है। यह सोवियत मदद से निर्मित भारत में चौथा एकीकृत सार्वजनिक क्षेत्र की इस्पात संयंत्र था। ज़िला अपनी गुणवत्ता शिक्षा प्रणाली के लिए भी प्रसिद्ध है। बोकारो में स्टील अथॉरिटी ऑफ इंडिया, भारत रेफ्रेक्ट्रीज लिमिटेड, हिंदुस्तान स्टीलवर्क्स कंस्ट्रक्शन लिमिटेड, दामोदर घाटी निगम की सहायक कम्पनियाँ, कोल इंडिया लिमिटेड, लिमिटेड इलेक्ट्रोस्टील कास्टिंग्स, बोकारो पावर सप्लाई कंपनी प्रा. लिमिटेड (BPSCL), इंडियन एक्सप्लोसिव लिमिटेड, जेपी ग्रुप, तेल एवं प्राकृतिक गैस निगम और ऐसी कई कम्पनियाँ स्थापित हैं। कुछ बड़ी कंपनियों आज भी यहाँ नए उद्योगों की स्थापना कर रही हैं - आर्सेलर मित्तल 12ml / टी इस्पात संयंत्र, पॉस्को 3ml / टी स्टील प्लांट और स्टील अथॉरिटी ऑफ इंडिया ग्रीनफील्ड स्टील प्लांट की 12 मिलीग्राम / टी शहर के चारों ओर जल्द ही आ रहे हैं। बोकारो देश के इस्पात उत्पादन में आधे से ज़्यादा योगदान करता है। बोकारो औद्योगिक क्षेत्र राज्य सार्वजनिक क्षेत्र BIADA (बोकारो औद्योगिक क्षेत्र विकास प्राधिकरण) द्वारा स्थापित बोकारो इस्पात नगर में स्थित है। लगभग 500 लघु उद्योग इकाइयों को इस औद्योगिक क्षेत्र में स्थित हैं और वे अच्छे आधारभूत समर्थन बोकारो स्टील सिटी कर रहे हैं भी छोटा नागपुर डिवीजन के पुलिस मुख्यालय है।
कार्स 3
कार्स 3 एक 2017 में बनी अमेरिकी एनिमेटेड फिल्म है। इसका निर्माण वॉल्ट डिज्नी एनिमेशन स्टूडियो द्वारा किया गया था।
विमानक्षेत्रों की सूची ICAO कोड अनुसार: Z
The prefix Z is used for the People's Republic of China with three exceptions:
अखिल भारतीय क्षत्रिय महासभा
अखिल भारतीय क्षत्रिय महासभा सन् 1897 ई में स्थापित एक सामाजिक संगठन है जिसका उद्देश्य भारत के क्षत्रियों के कल्याण के लिए कार्य करना था।
पूर्व अध्यक्ष
स्थापना के बाद से कई उल्लेखनीय व्यक्तियों ने इस संगठन का नेतृत्व किया है।
निहालचन्द चौहान
निहालचंद चौहान (जन्म ४ फ़रवरी १९७१) वर्तमान केन्द्रीय पंचायती राज राज्य मंत्री तथा पूर्व में रसायन एवं उर्वरक राज्यमंत्री, भारत सरकार है। वो भारतीय संसद की १६वीं और सोलहवीं लोकसभा के सांसद हैं। वो राजस्थान के श्रीगंगानगर लोकसभा से भारतीय जनता पार्टी के सदस्य हैं।
आंततंतु
आंततंतु, जिसे अक्सर कैटगट (catgut) भी कहते हैं, ऐसे प्राकृतिक रेशे होते हैं जो प्राणियों की आँतों में मिलने वाले रेशों से बनते हैं। इन्हें अक्सर भेड़ों व बकरियों की आँतों से बनाया जाता है, हालांकि सूअरों, घोड़ों, गधों व खच्चरों की आँतों का प्रयोग भी पाया जाता है, और यह प्रदूषण भी नहीं फैलता।
पर्यावरणीय निश्चयवाद
अमेरिका में इस विचारधारा की अगुवा एलेन चर्चिल सेम्पल थीं जो रेटजेल की शिष्या थीं।
मानव भूगोल का एक अन्य मत इसी निश्चयवाद के विरोध स्वरुप उभरा जिसे फ्रांसीसी स्कूल के ब्लाश, फेव्रे और जीन ब्रून्स इत्यादि विद्वानों ने प्रतिपादित किया और जो संभववाद के नाम से जाना गया। वर्तमान में निश्चयवाद की प्रमुख आलोचना इस आधार पर की जाती है कि इसने औपनिवेशिक काल में अफ्रीकी एशियाई लोगों के ऊपर यूरोपियन लोगों की नृजातीय श्रेष्ठता को सही ठहराने में वैचारिक रूप से योगदान किया। बीसवीं सदी के उत्तरार्द्ध में यही पुराना निश्चयवाद पुनः नव-पर्यावरणीय निश्चयवाद के रूप में उभरा जिसमें एंड्रयू स्ल्यूटर जैसे विद्वानों का योगदान रहा।
तेलंगाना का राज्य-चिह्न
तेलंगाना का राज्य चिह्न दक्षिण भारतीय राज्य तेलंगाना का राज्य चिह्न है। यह हरे रंग की सीमाओं के साथ अपने अन्दर चारमीनार दिखाता है जिसके मध्य में काकतिया काला थोरानाम स्थित है।
नगला मिभिया गाँव, इगलास (अलीगढ़)
नगला मिभिया इगलास, अलीगढ़, उत्तर प्रदेश स्थित एक गाँव है।
जनमेजय नागयज्ञ स्थल, हिण्डौन
जनमेजय का नाग यज्ञ स्थल भारत देश के राजस्थान राज्य में स्थित करौली जिले के सबसे बडे नगर व औद्योगिक नगरी हिण्डौन सिटी से 15 किलोमीटर दूर पूर्व में हिण्डौन तहसील के ग्राम जगर में स्थित जगर नदी के समीप जगर बांध मे स्थित है जिसे आज कुण्डेवा के नाम से जानते है
इतिहास व कथा
पौराणिक कथा के अनुसार एक दिन राजा परीक्षित जंगल में शिकार करने गए। जहां जानवरों का पीछा करते-करते परीक्षित काफी थक गए। भूख और प्यास से उन्हें काफी परेशान कर दिया था और राजा परीक्षित अपनी प्यास बुझाने के लिये इधर उधर भटकने लगे। अंततः उन्हें एक आश्रम दिखाई दिया आश्रम देखकर राजा को यह विश्वास हुआ कि आश्रम में अवश्य ही जलपान उपलब्ध हो सकेगा इसी विश्वास के साथ राजा परीक्षित ने आश्रम में प्रवेश किया। आश्रम के चारों ओर घूम कर देखने के उपरांत भी कोई भी व्यक्ति नहीं दिखाई दिया शिवाय एक ऋषि के जोकि अपने आश्रम पर बैठे आंख मूंदकर साधना में लीन थे। राजा ने ना चाहते हुए भी साधु को अनेकों बार पानी और भोजन के लिए इच्छा प्रकट करते हुए पुकारा किंतु ध्यान में मग्न ऋषि ने राजा के कोई प्रतिउत्तर नहीं दिया। उत्तर ना पाकर राजा अति क्रोधित हुआ और राजा ने पास में पड़े एक म्रत सांप को धनुष्य उठाकर राशि ऋषि के गले में डाल दिया
ऋषि समीक के पुत्र श्रृंगी को जब यह बात पता चली की राजा परीक्षित ने ध्यानावस्थित उनके पिता के गले में मरे सांप को डालकर उनके पिता का घोर अपमान किया है तो वह क्रोधित हो उठे। राजा परीक्षित द्वारा अपने पिता के अपमान से दुखी होकर श्रंगी ऋषि ने राजा को श्राप दिया कि 7 दिन के अंदर नागराज तक्षक अपने विष से परीक्षित को जला देगा।
ऋषि-मुनियों द्वारा नागराज तक्षक द्वारा अपने पिता परीक्षित को भस्म करने का वृतांत को सुनकर परीक्षित के पुत्र जनमेजय बड़े दुखी हो गए और उन्होंने ऋषि मुनियों की सलाह पर नागयज्ञ का निश्चय किया जिसे जनमेजय नागयज्ञ के नाम से जाना गया।
जनमेजय नागयज्ञ हिण्डौन शहर से 15 किलोमीटर दूर पूर्व में ग्राम जगह के पास जगर नदी के समीप संपन्न हुआ जो आज भी कुण्डेवा के नाम से प्रसिद्ध है
वर्तमान स्थिति एवं शिल्पकला
जहाँ जनमेजय नागयज्ञ हुआ उनके विशेष चिन्ह आज वहाँ मौजूद हैं जिस स्थान पर यह यज्ञ हुआ वह काफी लंबाई चौड़ाई के पत्थरों में दीवार बिना चूने की दिखाई देती है पूर्व में यह एक विशाल चबूतरे के आकार कर रहा होगा किंतु अब उसका उपरी भाग ही दिखाई देता है अधिकांश भाग मिट्टी में दवा है अब तो यह स्थान बांध बनने के कारण अधिकांश समय जलमग्न रहता है किंतु बांध का बनने से पूर्व यह पूरा चबूतरा स्पष्ट दिखाई देता था।
यज्ञ वेदी के स्थान पर एक छतरी बनी हुई है छतरी के नीचे एक पत्थर पर आठ सांपों की आकृति उभरी हुई है जो आपस में लिपटे हुए हैं छतरी के समीप एक छत विछत भवन में भगवान शिव की 4 फीट ऊंची 3 प्रतिमाएं स्थित हैं
शिव मन्दिर
यहां स्थल के समीप एक मन्दिर भवन स्थित है मन्दिर में भगवान शिव की 3-4 फीट ऊंची 3 प्रतिमाएं स्थित हैं शिवलिंग सपाट होते है किंतु इन शिवलिंगों की विशेषता है कि तीनों शिवलिंग पर चौखाने उत्कीर्ण है जो कहीं की भी शिवलिंगों पर दिखाई नहीं देते हैं
पूर्व में जगर ग्राम यहीं बसा था किंतु जगर बांध बनने पर गाँव को अन्यत्र में जगह पर बसाया गया। जगर के लोगों से शिवलिंगों के बारे में जो जानकारी प्राप्त हुई वह एक विस्मयकारी है। जब जगर ग्राम दूसरी जगह बसाया गया तो ग्रामीणों ने शिवलिंग की स्थापना भी नई ग्राम में करनी चाही किंतु लोगों का कहना है कि खोदने पर शिव लोगों की गहराई का कोई अंत नहीं मिला। अन्तत हारकर शिवलिगों को उसी स्थान पर छोड़ना पड़ा। ग्रामीण लोग बड़े चाव से इस बात को कहते हैं कि जन्मेजय नागयज्ञ यहीं संपन्न हुआ था। वैशाख में यहां पर एक विशाल मेला भी लगता है
प्रमाण
टोडारायसिंह नगरपालिका द्वारा प्रकाशित गजेटियर में भी इस बात का सप्रमाण विवरण है कि टोडारायसिंह नागराज तक्षक की राजधानी है और उनके राज्य की सीमा हिंडौन तक थी अतःजनमेजय नाग यज्ञ तक्षक राज्य की सीमा से बाहर किया गया
पांडवों की कचहरी
जन्मेजय का नाग यज्ञ स्थल के स्थान से कुछ ही दूरी पर कोर्टवास गांव बसा है जो ग्राम के तीनों ओर प्रवाहित नदियों के बीच ऊंचे टीले पर एक कमल के फूल के समान स्थित है लोगों की ऐसी मान्यता है कि अज्ञातवास में पांडवों ने यहां पर वास किया था जनश्रुति के आधार पर और लोगों के बात करने पर भी पांडवों के यहां पर रहने की धारणा प्रबल होती है पूर्व में इस स्थान पर पांडव कालीन अवशेष शेष थे किंतु अब केवल एक जर्जर भवन है जिसकी अब ग्रामीणों ने मरम्मत कराई है शेष है जिसके जिसे लोग पांडवों की कचहरी कहते हैं कचहरी में एक पत्थर पर लिखा एक बीजक भी उपलब्ध है किंतु भाषा की कठिनाई पर स्पष्ट अक्षरों से पढ़ने में नहीं आता
पांडवों का महल
कोटवास ग्राम के पास ही एक पहाड़ी पर एक विशाल भवन बना हुआ है जिसे पांडवों का महल कहा जाता है किंतु अभी जर्जर हालत में है
दानघाटी
यहीं पास ही में दानघाटी नामक एक स्थान है जहां पांडु की धर्मपत्नि(पांडवों की माता) कुन्ती ने ब्राह्मणों को राक्षसों से छुटकारा पाने हेतु अभय दान दिया था वैसे पूर्व में यह हिंडवन था जहां हिडिंवा रहती थी यही पर हिडिंवा और भीम का विवाह संपन्न हुआ था और घटोत्कच का जन्म भी यहीं हुआ था
कुसुमावती देशपांडे
कुसुमावती देशपांडे (1904-1961) महाराष्ट्र, भारत की मराठी लेखिका थीं। उनका जन्म 10 नवंबर 1904 को अमरावती, महाराष्ट्र में हुआ था। वह मराठी में लेखिका और टिप्पणीकार थी। उन्होंने मराठी लघु कथाओं को नया रूप और चेतना दी। मराठी साहित्य के क्षेत्र में उनका लेखन बहुत मूल्यवान है।
साहित्यिक कार्य
मराठी साहित्य पर कुसुमावती के आलोचनात्मक निबंध दो खंडों में 1954 में मराठी कादंबरीचे पहिले शतक के रूप में साहित्य अकादमी द्वारा प्रकाशित किए गए थे।
उनके लघु निबंधों और लघु कथाओं के चार संग्रह प्रकाशित हुए हैं:
कुसुमावती और उनके पति के बीच पत्रों का एक संग्रह कुसुमानिल शीर्षक के तहत प्रकाशित किया गया है।
कुसुमावती ने 1961 में ग्वालियर में मराठी साहित्य सम्मेलन की अध्यक्षता की (उनके पति ने 1958 में इस कार्यक्रम की अध्यक्षता की थी।) वह 1878 में उसकी स्थापना के बाद से वार्षिक सम्मेलन की पहली महिला अध्यक्ष थीं। (उनके बाद, चार और महिला अध्यक्ष रह चुकी हैं।)
निधन
कवि अनिल किसी कार्यक्रम में गये हुए थे। घर लौटने के बाद, दरवाजा खटखटाया, लेकिन कोई प्रतिक्रिया नहीं हुई। दरवाजे को तोड़ने और अंदर जाने के बाद, कुसुमावती का मृत शरीर पाया गया।
शेवरोय पहाड़ियाँ
शेवरोय पहाड़ियाँ (Shevaroy Hills), जिसका तमिल में नाम सेरवरायन पहाड़ियाँ (Servarayan Hills) है, भारत के तमिल नाडु राज्य में सेलम नगर के समीप स्थित एक पहाड़ समूह है। यह पूर्वी घाट का भाग है। इसका सबसे ऊँचा शिखर 1620 मीटर पर स्थित है। यरकौड नगर इन पहाड़ियों में बसा हुआ है।
सिमिरिया
सिमरिया भारत के मध्य प्रदेश राज्य के दतिया जिले में दतिया तहसील का एक गाँव है। यह ग्वालियर संभाग के अंतर्गत आता है। गांव में मुख्य रूप से भगवान श्री राम पुत्र कुश के वंशज कुशवाहा क्षत्रिय निवास करते हैं।
यह जिला मुख्यालय दतिया से पश्चिम की ओर लगभग 30 KM की दूरी पर स्थित है। राज्य की राजधानी भोपाल सिमरिया से 338 KM दूरी पर है।
सिमरिया जानकारी
विधानसभा क्षेत्र : भांडेर विधानसभा क्षेत्र विधानसभा विधायक : लोकसभा क्षेत्र : भिंड संसदीय क्षेत्र संसद सांसद : सरपंच का नाम :
दतिया, डबरा, झांसी, समथर सिमरिया के नजदीकी शहर हैं।
सिमरिया 2011 जनगणना विवरण सिमरिया की स्थानीय भाषा हिंदी है। सिमरिया गांव की कुल जनसंख्या 1098 है, और घरों की संख्या 184 है। महिला जनसंख्या 48.9% है। ग्राम साक्षरता दर 56.6% है और महिला साक्षरता दर 24.0% है।
सन्दर्भ
https://hi.m.wikipedia.org/wiki/%E0%A4%B8%E0%A4%A6%E0%A4%B8%E0%A5%8D%E0%A4%AF:RAVI_KUSHWAHA
मध्य भू कक्षा
मध्य भू कक्षा (Medium Earth orbit) (MEO), जिसे कभी कभी अंतरमाध्यमिक वृताकार कक्षा (intermediate circular orbit (ICO)) भी कहते हैं, पृथ्वी के वायुमंडल में निम्न भू कक्षा से उपर और भू-स्थिर कक्षा से नीचे का क्षेत्र है जो कि लगभग (2000 km) की ऊंचाई पर स्थित है।
इस क्षेत्र में घूम रहे उपग्रहोंं का मुख्य कार्य भ्रमण (नैवीगेशन), संचार और अंतरिक्षीय वायुमंडल का अध्धयन करना होता है। इस कक्षा में सबसे आम ऊँचाई लगभग 20200 km) की है जिससे १२ घंटों की कक्षीय अवधि बनती है। इस अवधि को जीपीएस के उपग्रहों द्वारा उपयोग होता है। मध्य भू कक्षा में मौजूद अन्य प्रमुख उपग्रहों में हैं ग्लोनास (जिसकी ऊँचाई है 19100 km) और गैलिलियो (ऊँचाई: 23222 km) उपग्रह नक्षत्र। उत्तर और दक्षिण ध्रुव तक संचार सुविधाएँ पहुँचाने वाले उपग्रहों को भी मध्य भू कक्षा में ही रखा गया है।
मिओ उपग्रहों की कक्षीय अवधि २ से २४ घंटों तक की हो सकती है। इस कक्षा में बहुत सारे उपग्रह पृथ्वी की परिक्रमा कर रहे हैं।
अधिगम
अधिगम की परिभाषायें
क्रो एंड क्रो के अनुसार - सीखना एवं, ज्ञान अभिवृत्तियों का अर्जन है । उपर्युक्त परिभाषाओं से स्पष्ट होता है कि सीखने के कारण व्यक्ति के व्यवहार में परिवर्तन आता है, व्यवहार में यह परिवर्तन बाह्य एवं आंतरिक दोनों ही प्रकार का हो सकता है। अतः सीखना एक प्रक्रिया है जिसमें अनुभव एवं प्रषिक्षण द्वारा व्यवहार में स्थायी या अस्थाई परिवर्तन दिखाई देता है।
सीखने के नियम
ई॰एल॰ थार्नडाइक अमेरिका का प्रसिद्ध मनोवैज्ञानिक हुआ है जिसने सीखने के कुछ नियमों की खोज की जिन्हें निम्नलिखित दो भागों में विभाजित किया गया है –
अधिगम के मुख्य नियम
अधिगम के मुख्य नियम तीन है जो इस प्रकार हैं -
1. तत्परता का नियम  - इस नियम के अनुसार जब व्यक्ति किसी कार्य को करने के लिए पहले से तैयार रहता है तो वह कार्य उसे आनन्द देता है एवं शीघ्र ही सीख लेता है। इसके विपरीत जब व्यक्ति कार्य को करने के लिए तैयार नहीं रहता या सीखने की इच्छा नहीं होती हैतो वह झुंझला जाता है या क्रोधित होता है व सीखने की गति धीमी होती है।
2. अभ्यास का नियम - इस नियम के अनुसार व्यक्ति जिस क्रिया को बार-बार करता है उस शीघ्र ही सीख जाता है तथा जिस क्रिया को छोड़ देता है या बहुत समय तक नहीं करता उसे वह भूलने लगताहै। जैसे‘- गणित के प्रष्न हल करना, टाइप करना, साइकिल चलाना आदि। इसे उपयोग तथा अनुपयोग का नियम भी कहते हैं।
3. प्रभाव का नियम - इस नियम के अनुसार जीवन में जिस कार्य को करने पर व्यक्ति पर अच्छा प्रभाव पड़ता है या सुख का या संतोष मिलता है उन्हें वह सीखने का प्रयत्न करता है एवं जिन कार्यों को करने पर व्यक्ति पर बुरा प्रभाव पड़ता है उन्हें वह करना छोड़ देता है। इस नियम को सुख तथा दुःख या पुरस्कार तथा दण्ड का नियम भी कहा जाता है।
गौण नियम
1. बहु अनुक्रिया नियम - इस नियम के अनुसार व्यक्ति के सामने किसी नई समस्या के आने पर उसे सुलझाने के लिए वह विभिन्न प्रतिक्रियाओं के हल ढूढने का प्रयत्न करता है। वह प्रतिक्रियायें तब तक करता रहता है जब तक समस्या का सही हल न खोज ले और उसकी समस्यासुलझ नहीं जाती। इससे उसे संतोष मिलता है थार्नडाइक का प्रयत्न एवं भूल द्वारा सीखने का सिद्धान्त इसी नियम पर आधारित है।
2. मानसिक स्थिति या मनोवृत्ति का नियम - इस नियम के अनुसार जब आदमी सीखने के लिए मानसिक रूप से तैयार रहता है तो वह शीघ्र ही सीख लेता है। इसके विपरीत यदि व्यक्ति मानसिक रूप से किसी कार्य को सीखने के लिए तैयार नहीं रहता तो उस कार्य को वह सीख नहीं सकेगा।
3. आंशिक क्रिया का नियम - इस नियम के अनुसार व्यक्ति किसी समस्या को सुलझाने के लिए अनेक क्रियायें प्रयत्न एवं भूल के आधार पर करता है। वह अपनी अंतर्दृष्टि का उपयोग कर आंशिक क्रियाओं की सहायता से समस्या का हल ढूढ़ लेता है।
4. समानता का नियम - इस नियम के अनुसार किसी समस्या के प्रस्तुत होने पर व्यक्ति पूर्व अनुभव या परिस्थितियों में समानता पाये जाने पर उसके अनुभव स्वतः ही स्थानांतरित होकर सीखने में मदद​ करते हैं।
5. साहचर्य परिवर्तन का नियम - इस नियम के अनुसार व्यक्ति प्राप्त ज्ञान का उपयोग अन्य परिस्थिति में या सहचारी उद्दीपक वस्तु के प्रति भी करने लगता है। जैसे-कुत्ते के मुह से भोजन सामग्री को देख कर लार टपकरने लगती है। परन्तु कुछ समय के बाद भोजन के बर्तनको ही देख कर लार टपकने लगती है।
अधिगम की विशेषता
अधिगम चारों ओर के परिवेश से अनुकूलन में सहायता करता है। किसी विशिष्ट सामाजिक-सांस्कृतिक परिवेश में कुछ समय रहने के पश्चात् हम उस समाज के नियमों को समझ जाते हैं और यही हमसे अपेक्षित भी होता है। हम परिवार, समाज और अपने कार्यक्षेत्र के जिम्मे दार नागरिक एवं सदस्य बन जाते हैं। यह सब सीखने के कारण ही सम्भव है। हम विभिन्न प्रकार के कौशलों को अर्जित करने के लिये सीखने का ही प्रयोग करते हैं। परन्तु सबसे जटिल प्रश्न यह है कि हम सीखते कैसे हैं ?
मनोवैज्ञानिकों ने मानवों एवं पशुओं पर अनेक प्रकार के अध्ययनों द्वारा सीखने की प्रक्रिया को समझाने का प्रयास किया है। उन्होंने कुछ विधियाँ इं गित की हैं जिनका उपयोग सरल एवं जटिल अनुक्रियाओं को अर्जित करने में हो ता है। सीखने के दो मूल प्रकार हैं - शास्त्रीय अनुबंधन और यांत्रिक या क्रियाप्रसूत अनुबंधन। इसके अतिरिक्त वाचिक या शाब्दिक सीखना, प्रेक्षण सीखना, कौशल सीखना, और प्रत्यय सीखना आदि अन्य प्रकार भी हैं।
शास्त्रीय अनुबंधन- साहचर्य के द्वारा सीखना
शास्त्रीय अनुबंधन को पॉवलव का सिद्धान्त भी कहा जाता है क्योंकि इसका आविष्कार एक रूसी वैज्ञानिक इवान पी. पॉवलव ने किया था जो उद्दीपन और अनुक्रिया के बीच सम्बन्धों का अध्ययन करने में रुचि रखते थे। उन्होने कुत्तों पर अध्ययन किये। एक कुत्ते को बांधकर रखा गया और प्रयोगशाला सहायक ने कुत्ते के सामने भोजन प्रस्तुत किया। पॉवलव ने पाया कि कुत्ते ने लार स्रावित करने की अनुक्रिया को सीख लिया था। उन्होंने अनुबन्धन की इस विधि पर विस्तार से अध्ययन किये।
पॉवलव ने कुत्ते पर क्रमबद्ध प्रयास किये जिसमें ध्वनि (घण्टी) और भोजन (शारीरिक रूप से महत्वपूर्ण उत्तेजना) को साथ में संलग्न किया गया। सीखने के इस प्रयास में ध्वनि (अनुबन्धित उत्तेजना) और भोजन (अनुबन्धित उत्तेजना) को साथ में सम्मिलित किया गया। ध्वनि प्रस्तुत करने का समय काफी कम था (उदाहरण 10 से ) और ध्वनि और भोजन प्रस्तुत करने के मध्य में करीब 2 से 3 सेकंड का अन्तर होता था।
शुरू के कुछ प्रयासों में कुत्ता भोजन प्रस्तुत होने पर लार स्रावित करता था। खाना देखते ही लार स्रावित होना एक स्वाभाविक प्रतिक्रिया है इसीलिए लार को अननुबन्धित अनुक्रिया कहा गया। बाद के प्रयासों में घंटी पहले बजाई गई उसके बाद खाना प्रस्तुत किया गया। घंटी और भोजन के एक साथ कुछ प्रयोगों के बाद कुत्ते ने अकेले घंटी के बजते ही लार स्रावित करना शुरू कर दिया था। ध्वनि को अनुबधित उत्तेजना कहा गया क्यों कि कुत्ते का अनुबन्धन ध्वनि के साथ हो गया और वह घंटी बजते ही लार स्रावित करने लगता था। घंटी के बजते ही लार का स्रावित हो जाना अनुबन्धित अनुक्रिया कहलाई।
यह पाया गया है कि हर प्रयास में अगर घंटी (अनुबन्धित उत्तेजना) तो बजाई जाती है परन्तु भोजन प्रस्तुत नहीं किया जाता तो अनुबन्धन का विलोप हो जाता है। अर्थात् घंटी के बजने से कोई भी लार स्रावित नहीं होगी और यदि कई प्रयासों में लगातर ऐसा ही किया जाता है तो विलोपन की स्थिति आ जाती है।
यह भी पाया गया है कि विलोपन के कुछ अन्तराल के पश्चात् यदि घंटी बिना भोजन के बजाई जाती है तो कुत्ता केवल कुछ प्रयासों तक फिर से लार गिरायेगा। विलोप के बाद अनुबन्धित अनुक्रिया की इस स्थिति को स्वतः परिवर्तित (स्पॉन्टेनियस रिकवरी) कहते हैंं।
क्रियाप्रसूत अनुबन्धन- पुनर्बलन के द्वारा सीखना
अगर कोई बच्चा समय से अपना गृहकार्य कर लेता है तो उसके माता-पिता उसकी प्रशंसा करते हैं तो उसको सकारात्मक पुनर्बलन मिलता जिससे बच्चा उस कार्य को करना सीख जाता है। लेकिन अगर बच्चा कोई प्लेट तोड़ देता है तो उसे डांटा जाता है या उसे सजा दी जाती है तो बालक को नकरात्मक पुनर्बलन मिलता है जिससे बालक उस कार्य को नहीं करता है । इस प्रकार के अनुबन्धन को नैमित्तिक अनुबन्धन या क्रियाप्रसूत अनुबन्धन कहते हैं। दूसरे शब्दों में कहा जा सकता है कि हम वह व्यवहार करना सीख जाते हैं जिसमें परिणाम सकारात्मक होते हैं और हम वह व्यवहार करना छोड़ देते हैं जो हमें नकारात्मक परिणाम देता है।
व्यावहारिक अनुबन्धन सीखने की वह विधि है जिसमें प्राणी उस व्यवहार को दोहराते हैं जिसका परिणाम सकारात्मक होता है और उस व्यवहार से बचता है जिसका परिणाम नकारात्मक होता है। बी.एफ. स्किनर ऐ से सर्वाधिक प्रभावशाली वैज्ञानिक हैं जो सीखने में क्रियाप्रसूत अनुबन्धन की भूमिका के सबसे ज्यादा पक्षधर रहे हैं। उन्होंने चूहों पर इस अनुबन्धन का प्रयोग करने के लिए डिब्बे का निर्माण किया जिसे स्किनर बाक्स कहा जाता है।
इस डब्बे की सामने की दीवार में एक लीवर लगा हुआ था। लीवर को दबाना ही वह अनुक्रिया थी जो चूहे को सीखनी थी। एक भूखे चूहे को इस डब्बे के अन्दर रखा गया, और उसने अन्दर जाते ही विभिन्न प्रकार की क्रियायें करनी शुरू कर दीं। कुछ देर बाद अचानक उसने वह लीवर दबा दिया जिससे उसके सामने रखी प्लेट में खाना आकर गिर गया। और चूहे ने वह खाना खा लिया। भोजन खाने के बाद चूहे ने पिंजरे में दुबारा क्रियायें करनी शुरू कर दी। कुछ गतिविधि के बाद उससे वह लीवर दुबारा दब गया और पुनः उसके सामने भोजन का टुकड़ा (पुरस्कार) गिर गया। शनैः-शनैः चूहा सारी अनियमित गतिविधियाँ बन्द करके सिर्फ लीवर के चारों तरफ ही विशिष्ट गतिविधियाँ करने लगा। अन्त में चूहा यह सीख जाता है कि लीवर को दबाने पर उसके सामने भोजन गिराया जाता है जो कि उसके लिये सन्तुष्टि प्रदान करने वाला परिणाम था। दूसरे शब्दों में चूहे द्वारा लीवर को दबाना भोजन (पुनर्बलन) प्रदान करने वाला निमित्त (साधन) बन जाता है। चूहे द्वारा की गयी अनुक्रिया (लीवर को दबाना) पुनर्बलित थी जिससे चूहे ने इस व्यवहार को उपार्जित कर लिया या सीख लिया। भोजन प्राप्त करने में लीवर ने चूहे के लिए एक निमित्त (साधन) की भूमिका निभाई जिससे चूहे को सन्तुष्टि (सकारात्मक पुनर्बलन) प्राप्त हुई और इसलिये इस तरह के सीखने को यांत्रिक अनुबंधन भी कहा जाता है। इसे क्रियाप्रसूत अनुबन्धन (आपरेन्ट अनुबन्धन) भी कहा जाता है क्यों कि चूहे या किसी प्राणी द्वारा किया गया व्यवहार वातावरण पर की गई क्रिया है।
पुनर्बलन और प्रेक्षण द्वारा सीखना
मानव द्वारा सीखे हुए अधिकांशत व्यवहार की व्याख्या हम क्रियाप्रसूत अनुबन्धन के सहयोग से कर सकते हैं। उदाहरणार्थ माता-पिता और दूसरे अधिकारी बालक के हर आक्रामक व्यवहार को दंडित और अच्छे व्यवहार को पुरस्कृत करते हैं। क्रियाप्रसूत अनुबन्धन में पुनर्बलन की निर्णायक भूमिका है। यह नकारात्मक या सकारात्मक हो सकता है। आइये पुनर्बलन के दोनों प्रकारों को समझने का प्रयत्न करते हैं।